Новини | Honda Автомобили - Part 3\nВерстапен с второ място на Хунгароринг\nПилотът на Red Bull Racing Honda Макс Верстапен финишира втори на Гран при на Унгария на пистата Хунгароринг. Той завърши след победителя Люис Хамилтън. Това е втори подиум на холандеца, след като бе 3-и в Гран при на Щирия.\nЗаради дъждът, завалял преди състезанието, формирашите обиколки бяха на мокра писта. Макс излезе извън трасето на завой 12 с гуми интермедия. Повреди лявото предно окачване и счупи предното крило на колата. От екипа на Red Bull незабавно направиха необходимите ремонти и то на стартовата решетка. Така колата бе готова само 30 секунди преди решетката да бъде освободена за стартиране.\nКогато светлините угаснаха, Макс се отплати на бързата работа на механиците със зашеметяваща първа обиколка. От 7-о той мина на 3-а позиция, като изпревари двете коли на Ferrari и се залепи за Ланс Строл.\nУсловията на пистата се подобряваха и Данил Квят взе смелото решение със Scuderia AlphaTauri, за да влезе в пита в края на първата обиколка за сликове. Същото направиха Алекс Албон и Пиер Гасли в 3-ия тур. Макс направи същото в 4-ата обиколка, и изпревари Строл за да се нареди втори.\nАлекс Албон също направи силен старт да се изкачи от 13-о до 9-о място. Той изпревари Себастиан Фетел в 11-ата обиколка, преди да догони Шарл Льоклер седем тура по-късно, за да стане 7-и. Данил Квят влезе в бокса за твърди гуми точно когато Алекс изпреварваше Льоклер.\nЗа съжаление състезанието на Пиер Гасле бе приключило няколко обиколки по-рано, когато той влезе в бокса и спря заради проблем със скоростната кутия. Алекс Албон влезе в пита за твърди гуми в 34-ата обиколка. Заради бавния питстоп той отново трябваше да гони Фетел. Пет обиколки преди края той излезе напред на завой 2 и си осигури ценно пето място.\nДокато Алекс гонеше предни позиции, Макс Верстапен беше затворен от Валтери Ботас, заради различна стратегия във втората част на състезанието. Макс прецени отлично темпото си и се задържа с 0,7 сек. преднина, за да заеме втория си пореден подиум, след като направи такъв страхотен старт на състезанието.\nНа писта, която е трудна за изпреварване, Даниил се пребори за 12-то място. Той завърши на по-малко от пет секунди зад Льоклер, но не взе точки.\nHonda CR-V 1.5 VTEC TURBO – ВАШАТА ОТЛИЧНА ОФЕРТА\nСамо сега получавате 6000 лв. отстъпка от цената на високопроходимия бестселър Honda CR-V с 1,5-литров турбобензинов двигател и безплатно сервизно обслужване в рамките на шест години от датата на първа регистрация или на 100 000 км (което настъпи първо).\nПромоцията важи за произведени/налични автомобили на склад до изчерпване на съответните количества.\nКъм конкретните наличности\nЗА КОИ МОДЕЛИ Е ВАЛИДНА?\nВалидна е за всички турбобензинови версии на най-продавания модел на Honda, независимо от оборудването и модификацията. Поканете и приятели и се насладете на отлични цени, отлична безопасност и на 100 000 безгрижни километра.\n1. При сигнализация на арматурното табло за необходимост от обслужване Тип A или при изминаване на една година от последното обслужване Тип А (което настъпи първо): двигателно масло, труд, инспекции съгласно предписанията на Honda. Безплатно се предоставят до 6 (шест) такива обслужвания за периода.\n2. При сигнализация на арматурното табло за необходимост от обслужване Тип B или при изминаване на две години от последното обслужване Тип B (което настъпи първо): двигателно масло, маслен филтър, труд, инспекции съгласно предписанията на Honda. Безплатно се предоставят до 6 (шест) такива обслужвания за периода.\n3. На 40 000 км или две години от експлоатацията на автомобила (което настъпи първо): поленов филтър, труд, инспекции съгласно предписанията на Honda.\n4. На 60 000 км (независимо от годините): въздушен филтър, труд.\n5. На три години (независимо от пробега): спирачна течност, труд.\n6. На 80 000 км или четири години от експлоатацията на автомобила (което настъпи първо): поленов филтър, труд, инспекции съгласно предписанията на Honda.\nНЯКОИ HONDA ПРЕДИМСТВА\nБЕЗКОНТАКТЕН ДОСТЪП ЗА БАГАЖНИКА*: Автоматичната врата на багажника се задейства, след като поставим крака си под задната броня. Изключително удобно, когато ръцете ни са заети с багаж. (Предлага се за ниво на оборудване Prestige)\nСЛЕДЕНЕ НА НАПРЕЧНИЯ ТРАФИК ПРИ ЗАДЕН ХОД: При движение на заден ход този асистент разпознава наближаващите отстрани автомобили и предупреждава за възможна опасност.\nHONDA SENSING: Eдна от най-съвременните технологии за безопасност е налична за всички нива на оборудване. Включва система за автоматично спиране в градски условия, предупреждение за челен удар, интелигентен адаптивен автопилот и др.\nHONDA CONNECT: Инфоразвлекателна система на български език\nОчаквайте нашите предколедни изненади скоро\nОчаквайте скоро нашите нови промоции\nМолим да ни извините, в момента обновяваме нашите складови наличности\nД-р Николай Георгиев хареса Type R\nПластичният хирург, който ще открие най-голямата клиника на Балканите, е влюбен в спортните екологични автомобили и затова харесва Honda\nНебезизвестният пластичен хирург, д-р Николай Георгиев, посети щанда на Honda в последния ден на Автомобилен салон София 2019. Съпругът на примата на родната естрада, Елвира Георгиева, открай време е почитател на марката и дори един от първите му автомобили е бил Accord, от който още пази свидни спомени.\nД-р Георгиев бе впечатлен от Honda Civic Type R и CR-V Hybrid, както и от мотоциклетите на щанда. „Почитател съм на автомобилите, които са едновременно екологични и спортни, затова Honda има специално място в сърцето ми. С нетърпение очаквам да видя хибрида NSX тук, в България. В момента изграждаме втора клиника по пластична хирургия, която ще бъде най-голямата на Балканите“, похвали се той пред Никола Петков, изпълнителен директор на Бултрако Моторс, оторизиран дилър на Honda в България.\nД-р Георгиев е отколешен приятел на Honda и Никола Петков, изпълнителен директор на Бултрако Моторс, оторизиран дилър на марката\nЗа никого не е тайна, че почитателите на марката в страната ни са предимно лекари и фармацевти.\nЕкспозиция от пет автомобила и два мотоциклета ще видят студентите от Висшето транспортно училище. Своя дебют пред широката публика ще направи Honda Civic с дизелов двигател и 9-степенен автоматик. Студентите ще се докоснат и до рекордьора по скорост Civic Type R, вписан официално в книгата „Гинес“\nЩе открием новата учебна година в двора на Висшето транспортно училище „Тодор Каблешков“ на 17 септември от 11.00 часа. Като посланик на марка, която е загрижена за технологиите, екологията и транспортните средства по въздух, суша и вода, искаме да изразим своята подкрепа към студентите и академичната общност и в момента уточняваме условията на договор за дългосрочно партньорство. В нашата компания вече успешно работят и се развиват кадри, подготвени от Висшето транспортно училище и сме готови да приемем още млади и ентусиазирани хора.\nС експозиция от пет автомобила и два мотоциклета ще започне новата учебна година. Сред тях е и Honda Civic Type R – най-бързият сериен автомобил с предно предаване, официално отбелязал рекорд на пистата „Нюрбургринг“ и вписан в книгата „Гинес“.\nСвоя дебют пред широката публика ще направи Honda Civic с дизелов двигател и 9-степена автоматична трансмисия ZF. Максимумът на въртящия момент на 1,6-литровия i-DTEC е 300 Нм и е възможен при 2000 об/мин. Новият силов агрегат на Honda е първият дизелов мотор официално издържал тестовете за вредни емисии по новия световен стандарт. В размер на 109 г/км са СО2 емисиите на двигателя по европейски стандарт NEDC при комбиниран цикъл.\nЧаст от експозицията са и мотоциклетите NC750Х и CBR500, първият – представител на on-off гамата на Honda с автоматична трансмисия DCT, а вторият – идеално решение за тези, които желаят първия си спортен модел.\nТова няма да е последната среща на високотехнологичната японска марка с българските студенти, защото още през октомври един от инженерите на Бултрако ще изнесе отворена лекция на тема съвременните технологии в Honda, която тази година празнува 70-ия си рожден ден.\nБенавидес втори, Бареда отпада в 11-ия етап на рали Дакар\nКевин Бенавидес от Monster Energy Honda продължава битката за първо място в рали Дакар 2018. Той завърши втори, на 1:38 мин. след победителя, в 11-ия етап на състезанието от Белен до Фиамбала с дължина 280 км. С това постижение съкрати с 10 мин. изоставането си от лидера Матиас Валкнер. Австриецът караше внимателно и бе 5-и в етапа, на 11 мин. от Прайс. Лошата новина е, че заради травмата, получена в събота, 13 януари, от надпреварата отпадна фаворитът в екипа на Monster Energy Honda Хуан Бареда. Рики Брабек и Начо Норнехо са в топ 10.\nСтартовият ред в етапа бе на базата на общите резултати на всички превозни средства от 10-ата отсечка. Това бе причина няколко коли и камиони да са сред мотоциклетите по трасето. Така се образува сериозен проблем за ездачите, които се бяха конфронтирани със силно разорани трасета. 11-ият етап се състоеше от общо 485 километра между Белен и Фиамбала, с 280 км специален етап, който минаваше през дълбоки и разбити сухи речни корита, а след първите участъци, сред пясък и дюни, които изискват сериозна навигация. С изчезването на дюните се връщаше към комбинация от бързи каменисти и разорани трасета, преди да се пристигне в бивака във Фиамбала.\nКевин Бенавидес стартира зад автомобилите и камионите, но започна атака, като се опита да намали част от изоставянето си от лидера в общото класиране. До края на деня състезателят от Салта бе на второ място, като стопи повече от 9 минути от преднината на Валкнер и намали дистанцията между двамата във временното време на 32 минути. Добре кара Рики Брабек, който завърши 4-и и се изкачи на 6-о място в генералното класиране. По подобен начин чилийския младок Хосе Игнасио Корнехо стана 10-и и мина на 9-о място в общото класиране.\nВ същото време един от големите претенденти за победата Хоан Бареда с Honda отпадна от състезанието. Допреди този етап той бе 2-и в общото класиране, на 39 мин зад Валкнер. След като претърпя няколко падания в по-ранните етапи на ралито, испанецът реши да се оттегли. Хуан започна ралито с наранена лява китка, преди да падне тежко на седмия етап Ла Пас – Уюни, където той контузи лявото си коляно. Въпреки болката, Бареда продължи на следващия ден, за да запази първото си място. По трасето на 10-ия етап Салта – Белен, на 98 км след старта, Бареда удари и главата си, спря и поиска медицинска помощ. След това той бе откаран в медицинския център във Фиамбала и организаторите на ралито потвърдиха, че той е аут от надпреварата. Така той се оттегля с 3 етапни победи тази година и 22 общо във всичките му стартове в Дакар.\nДнешният етап е първата част от втората маратонска фаза на състезанието за мотоциклети, което означава, че състезателите няма да имат право на външна помощ от механиците, а ще разчитат на собствените си сили. Останалите ще се движат директно от Белен до Чилесито. Керванът ще се отправи към Сан Хуан, за да изчака пристигането на ездачи, които ще трябва да преодолеят общо 723 километра, включително намален специален етап от 288 км и 426 километра секция за връзка, през каменисти местности и трудни за навигация зони.\nОтлично представяне на Honda в 8-ия етап на рали Дакар\nЕкипът на Honda Monster Energy продължава битката за победата в рали Дакар 2018 г. В 8-ия етап, който е втори от маратонските, Кевин Бенавидес е само на 22 секунди от лидера в състезанието Адриан ван Беверен. Той може да стигне до родния си град Салта дори начело на колоната. Отлично каране направи американецът Рики Брабек, който стана втори в етапа, спечелен от Антони Мео. Осми завърши Хуан Бареда, който стана 8-и и е на 5-о място във временното класиране.\nПри пристигането на пилотите в бивака в Тупиза, състезателите на Monster Energy Honda бяха очаквани от много фенове, но и много журналисти и камери. Специалната отсечка бе с дължина 498 км и 87 км за връзка, като така втората половина от маратонския етап приключи.\nЕдин от пилотите на Monster Energy Honda събра основното внимание. Това беше американецът Рики Брабек, който завърши втори два дена подред. Калифорниецът финишира на 1:08 мин. от победителя Мео. Той се чувстваше сигурен на терена, подобен на този, с който е свикнал в американските надпревари Баха и затова поддържаше бясно темпо целия ден. Така Брабек се изкачи на 8-о място, на 31:58 мин. от лидера.\nКевин Бенавидес също беше център на вниманието, като се има предвид, че след този етап, той е на съвсем малка дистанция – само на 22 секунди от лидера Адриан Ван Беверен. Кевин се натъкна на французина по време на специалния манш и загуби преднината си от три минути. Днес аржентинецът със сигурност ще има сериозна подкрепа, тъй като ралито стига до родния му град Салта. Затова хиляди негови фенове ще окупират маршрута.\nХуан Бареда със сигурност заслужава почит на герой. По време на 7-ия етап той претърпя лошо падане, като контузи лявото си коляно, но успя да завърши етапа. Лекарите на състезанието не откриха счупване и му разрешиха да продължи в състезанието. В 8-ия етап Бареда поведе колоната, като стартира първи и завърши 8-и, на 3:16 мин. от лидера. Сега той е 5-и, като само минута и половина го дели от мястото на подиума в Дакар.\nКласирането ще остане същото след днешния ден, тъй като от съображения за сигурност, организаторите решиха да анулират специалния етап с дължина 242 км. Причината е, че някои участъци от маршрута на 9-и етап на територията на Боливия са останали непроходими след тежките бури през последните два дни.


Работно място в спалнята: 5 техники за компетентната организация на пространството\nДомашен офис в спалнята\nКогато има нужда от работа у дома, а площта на апартамента е много малка, тогава трябва да помислите за функционалното използване на всеки ъгъл. Можете дори да намерите място за домашен офис в малка спалня. Как да го направите и да организирате всичко правилно? Прегледахме най-ефективните техники.\n1. До прозореца\nРаботна зона до прозореца\nНай-добрият вариант за поставяне на работно място в спалнята е до прозореца. На първо място, за да спестите място, можете да използвате перваза на прозореца. Ако има достатъчно място за маса, тогава тази опция ще реши проблема с осветлението през деня. Най-добре е да поставите тясна маса на светъл нюанс в малка спалня. Визуално такива мебели не претрупват пространството..\nИдеален за домашен офис\n2. По протежение на една от стените\nРаботно място в малка спалня\nОбикновено в стандартните спални една от стените остава празна. Може да се използва например за инсталиране на шарнирен плот или панел със скрита работна зона (която се сгъва и разгъва, ако е необходимо). Тук също е препоръчително да направите няколко отворени рафтове, на които е удобно да съхранявате работни принадлежности, канцеларски материали и книги..\n3. Близо до леглото\nРаботете офис вместо нощно шкафче\nМного често от двете страни на леглото слагат бордюри, чиято стандартна ширина е около 40 сантиметра. Ако ги откажете и поставите компактна маса в близост до леглото, тогава тя ще служи като отлична алтернатива на домашен офис. Тази техника ще ви позволи да използвате площта на спалнята с максимална полза..\n4. В килера\nКилер за домашен офис\nТака че работното място да не пречи на движението в малка стая и да не разваля интериора на спалнята, може да бъде скрито в килер. Освен това производителите на мебели днес предлагат специални скрити домашни офиси, които приличат на обикновени шкафове. Добре е, ако такава мебел е направена в бяло, с лъскави фасади или огледала на вратите, което ще помогне визуално да увеличи площта на малка стая.\n5. Практични слушалки\nНезаменим нещо в малка спалня или студио апартамент ще бъде специален комплект, който има вграден работен панел, системи за съхранение и скрито място за спане, който при сгъване не се различава от гардероба. Само няколко движения и така «шкаф» се превръща в удобна. Стилно легло. Прекрасна трансформация!\nПрактична слушалка за малки пространства\nС една ръка гардеробът се превръща в легло\nМежду другото, домашен офис може да бъде подреден не само в спалнята. Той ще намери място дори в килера.\nСпалня в хола: 19 начина за зониране на пространството и разпределяне на пространство за леглото


Свети Влас е китно курортно селище, раположено в източното подножие на Стара планина в непосредствена близост до плажната ивица.\nЧист въздух, чисто море, чиста почивка!\nБрегът на Свети Влас се развива като най-живописния роден черноморски курорт, обърнат изцяло на юг- една българска Ривиера, която започва от Слънчев бряг, обхваща Свети Влас, комплекса Елените и завършва при нос Емине.\nПлажът, с дължина 1 км и многото малки заливи привличат гостите. Наличието на въздушни течения между морето и близкото планинско дефиле обуславя един уникален природен феномен, очистващ въздуха от прахови и други дразнители. Естествения аерозол на морето, съчетан с кристално чистия въздух са природни дадености с мощно целебно климатично въздействие върху бронхиалната астма и други неспецифични белодробни заболявания. Свети Влас е начална точка за местните екопътеки от туристическата мрежа в региона на източна Стара планина: Величествен балкан, Лазурен бряг и Хилядолетна история.\nХотели всички категории, къщи за гости и частни квартири са възможностите за настаняване в Свети Влас. Комфортни и кокетни ресторантчета са част от непрекъснато модернизиращата се база.\nДо Несебър (на 10 км от Свети Влас), Слънчев бряг (на 5 км от Свети Влас) и Бургас (на 30 км от Свети Влас), както и до аквапарк Перъдайз и Екшън можете да стигнете с помощта на редовните автобусни линии от спирките в града.\nНовост за курорта е яхтеното пристанище Марина Диневи, което с приятните си алеи за разходка, театрална арена, градини, красиви яхти, множество кафенета, ресторанти и дискотека ще допринесе за вашата отлична релаксация.\nОт брегът на Свети Влас се открива прекрасен изглед към Несебър- архитектурен и археологически паметник на културата.\nХотели в Свети Влас:\nСемеен хотел Южни нощи***\nДиневи ризорт- плаж\nДиневи ризорт- първа линия\nДиневи ризорт- втора и трета линия\nкъща за гости Теменуга**


Перфектната спалня, споделена с любимия човек - Amber Blog\nПерфектната спалня, споделена с любимия човек\nPosted on февруари 12, 2019\nИскате ли да направите незабравима изненада на вашия партньор? Месецът на влюбените е чудесен повод да освежите спалнята и да си създадете незабравими емоции. Понякога добавянето на малки детайли в обстановката води до големи промени в нашите възприятия и положителни промени в отношенията ни.\nСъздайте романтичен уют в спалнята\nМожете да превърнете своята спалня в най-романтичната стая в дома с няколко лесни трика. Не е нужно да правите основен ремонт, за да зарадвате любимия човек. Необходимо е само да доставите наслада на всички шест сетива – зрение, осезание, слух, обоняние, вкус и равновесие.\nТъй като усещането за равновесие е добавено отскоро, все още често се говори само за „пет сетива“. Създайте си вътрешно чувство за равновесие като се грижите спалнята ви да е винаги чиста и подредена. Приберете всички ненужни вещи и оставете само най-необходимото. Телевизорът и компютърът нямат място в спалнята, както и смартфоните – на нощното шкафче.\nУкрасете спалнята с нежни тонове. Изберете пастелни, изчистени цветове за покой на ума и фон на романтиката във вашата стая. Може да закачите любими картини или снимки от ваши почивки. Ако искате да направите нещо по-оригинално, може да украсите тавана със „звезди“, които светят в тъмното, или да нарисувате нещо на стените с флуоресцентна боя, която е невидима денем.\nКогато искате да направите вечерта наистина специална, може да запалите ароматни свещи, да пуснете романтична музика, да включите приглушено осветление и дори да хапнете в леглото. Разбира се, не ви съветваме да вечеряте в спалнята, но може да направите изключение за десерта. Купа с ягоди, шоколад, сметана и мед е чудесен начин да поглезите любимия човек и себе си в специални дни като Свети Валентин или годишнина от сватбата.\nНаправете леглото максимално удобно и приятно\nЗа да ви е удобно по време на сън е важно матракът да бъде ергономичен и направен от първокласни материали. Нашият двулицев матрак Amber Origin е изработен по хибридна технология от патентована АmberFoam пяна с кехлибар, масажираща HR пяна, висококачествена мемори пяна и ортопедична покет спринг система със 7 зони на комфорт. А добавеният 100% натурален балтийски кехлибар осигурява спокоен и благотворен сън.\nАко често се събуждате със схващания и болки във врата и раменете, вероятно ви трябва нова възглавница. Първото ни предложение е Amber Solid – по-високата възглавницата, която комбинира мемори пяна с кехлибар и ортопедична система от пружинки и е подходяща за спане настрани. Второто ни предложение е Amber Slim – по-ниската възглавница, чиято мекота се адаптира спрямо вашите нужди и е отличен избор за спане по гръб.\nДруги важни детайли в леглото са чаршафите и завивките. Ако ви е омръзнало всеки сезон да сменяте одеялата, предлагаме ви нашата олекотена завивка Amber. Тя е изработена от силиконизиран пух и е подходяща за всички сезони, тъй като осигурява винаги оптимална температура за сън. Чаршафите Amber са направени от 100% висококачествен памучен сатен с висок грамаж. С тях ще забравите за спарванията, алергиите, свиването и пускането на боя, а техните красиви цветове ще придадат стил на вашата спалня.\nИзберете подходящи матрак и завивка за двойно легло\nПри избора на матрак за двойно легло имате два варианта – един двоен матрак или два единични. Нашият двоен матрак е специално конструиран така, че да не усещате движенията на вашия партньор по време на сън. Ако обаче единият от вас иска да спи на по-меката страна на матрака, а другият предпочита по-твърдата, то нашият съвет е да си вземете два отделни матрака. Така всеки ще може да избере на коя страна да спи и кога да обръща матрака според нуждите си.\nИ в тази връзка възниква въпросът – една двойна завивка или две отделни? Ако сте тествали да спите с една завивка и можете да си я поделяте правно без проблем, то една двойна завивка е по-добрият избор за вас. Но в случай, че единият от вас или и двамата много се въртите нощем и сутрин откривате завивката си на кълбо, то по-добре е всеки да си има отделна завивка. Промяната на този малък детайл може да прекрати среднощните битки за завивка, познати на немалко двойки.\nОткрийте най-удобните пози за спане с любимия\nРъка за ръка: тази позиция е идеална за спящите по гръб. Легнете рамо до рамо с вашия партньор и просто оставете ръцете си да се срещнат под завивката. Понякога едно топло докосване е всичко, от което се нуждаете, за да заспите спокойно.\nПрохладна лъжичка: гушкането, за което копнеете, но без прекалена топлина. Заемете поза „лъжичка“, само че този път поставете възглавница между краката си. Това освобождава напрежението в гърба, като същевременно създава пространство между вас и партньора ви. След това поставете ръката си върху него за лека прегръдка, независимо дали той лежи по корем, по гръб или настрани.\nГръб до гръб: Ако сте в настроение за повече пространство, но все пак искате да усещате топлото тяло на любимия до вас, просто се обърнете така, че всеки от вас да е обърнат към ръба на леглото. След това се притиснете, за да допрете гърбовете си.\nНаправете удобен подарък на любимия човек\nАко ви е омръзнало от подаръци тип „прахосъбирачка“, време е да подарите нещо наистина полезно на човека, когото обичате. Зарадвайте своя партньор с нова удобна възглавница, пухкава завивка или стилен спален комплект. Или пък пожелайте удобен подарък за себе си, когато той ви попита какво искате за Деня на влюбените. С Amber ще превърнете спалнята в най-уютното място във вашия дом.


Най-богатите наркобарони на всички времена | Bogat.bg\nНачална Страница / Актуални / Най-богатите наркобарони на всички времена\nТърговията с наркотици е тази, създала някои от най-богатите подземни босове. Ето кои са единадесетте наркомафиоти, натрупали най-голямо богатство с годините, според класация направена от изданието celebritynetworth.com:\n11. Ал Капоне (състояние 1.3 милиарда долара)\nТова е може би най-известният престъпен бос в света. Той обаче не успява да се класира дори в топ-десет на най-богатите босове в света. По време на „сухия режим“, Капоне контролира огромна империя, занимаваща се с проституция, наркотици и хазарт в САЩ.\nВ средата на 20-те години неговата организация печели по над 100 млн. долара годишно, а малко преди да умре през 1947 г. състоянието на Капоне се оценява на 1.3 млрд. долара в днешни пари.\n10. Гризелда Бланко (състояние 2 млрд. долара)\nГризелда Бланко е известна като кралицата на търговията на наркотици в Маями. Тя ръководи картелът Меделин на Пабло Ескобар през 70-те и 80-те години на миналия век и е негов ментор.\nВижте още: Странните неща, които определят дали ще сте успешни?\nИзвестна с жестокостта си, Бланко се смята за отговорна за смъртта на над 200 души. Застреляна е през 2013-та година в Колумбия.\n9. Карлос Ледер (нетно състояние 2.7 милиарда долара)\nТова е един от основателите на картела Меделин в Колумбия. Ледер е ръководил кокаиновата си империя от частен остров на Бахамските острови, който е купил.\nЛедер е делил една килия в затвора с Джордж Янг, а по-късно го запознава с колумбийския наркобарон Пабло Ескобар. В момента Ледер се намира в затвор в САЩ, където излежава 55-годишна присъда.\n8. Братята Орехуела (нетно богатство 3 млрд. долара)\nГилберто и Мигел Орехуела са известни с това, че полагат основите на картела Кали, който в един момент доставя 70% от кокаина в САЩ и 90% от кокаина в Европа.\nВижте още: Как да забогатеете? Съвети от 10 от най-богатите хора на света\nКартелът Кали е известен с това, че действа по-професионално и използва по-малко насилие от конкурентите си от Меделин, което позволява на всеки от братята да натрупа лично състояние от 3 млрд. долара.\n7. Хосе Гонзало Родригез Гача (нетно богатство 5 млрд. долара)\nХосе Гонзало Родригез Гача е сред основателите на картела Меделин заедно с Пабло Ескобар, Карлос Ледер и братята Очоа. Гача разработва схеми с ферми в Мексико, разположени на удобни места, за да бъдат пренасяни наркотиците през границата със САЩ.\nНа погребението му през 1989 г. присъстват близо петнадесет хиляди души.\n6. Кун Са (нетно богатство 5 млрд. долара)\nВъв филма „Американски гангстер“, Дензъл Уошингтън пътува до Азия, където се среща с най-големият световен производител на опиум. Това на практика е Кун Са. През 60-те години на миналия век Са използва големи площи от джунглите в Мианмар за производството на опиум.\nЗа него са работили близо 10 000 души, като в определени моменти Са е произвеждал близо 75% от световния хероин. Умира през 2002 година.\nбогатство наркобарони\t2017-01-11\nПредишна статия Политиките на централните банки не доведоха до очакваните резултати\nСледваща статия Пет причини да не вярвате на шефа си\nОще по темата Кои са седемте най-богати хора на планетата? | Bogat.bg\nОще по темата Това прилича ли ви на затворническа килия? | Bogat.bg


октомври 26th, 2017 Редакция "Проватон" България 0 коментара 33\nснимки: ANONYMOUS BULGARIA\nВече е известно кой стои зад престъпната корпорация “Русгеоком БГ” ЕАД, срещу която застанаха много българи, не само в Добруджа, а и в цяла България. Едноличен собственик на “Русгеоком БГ” е “Ди Ди Мениджмънт” АД на скандално известният Сашо Георгиев Дончев, който е и изпълнителен директор на „Овергаз Инк.“ АД и на „Овергаз Холдинг“ АД . През 2012г. Овергаз е координатор на инициатива за проучване на залежите в Добруджанското въглищно находище и възможностите за разработване на подземна въглищна газификация, като представят метода за “безвреден за околната среда”. Газовият бос и бивш служител на Мултигруп участва в управлението на различни организации, винаги се увърта около властта, финансирайки много партии, често едновременно, за да гарантира защита на интересите си, независимо от резултатите на изборите. През 2002г. Сашо Дончев и Иво Прокопиев са сред учредителите на “Глобална България”, наред с Цветелина Бориславова, Левон Хампарцумян, Валентин Златев, Иван Кръстев, Красен Станчев, шефът на БТВ Албърт Парсънс и др. “Стремежът на учредителите е да превърнат гражданското общество в реален фактор за вземането на решения в политиката и икономиката. Заедно с това членовете на „Глобална България“ ще работят за налагането на прозрачни условия за честен бизнес и спазване на правилата, което според тях означава конкуренция, върховенство на законите, обществена воля за недопускане на нелегитимни капитали в икономиката и разделяне на политическите от бизнес интересите.”\nВ случая обаче ще се спрем на един от техните последни проекти – ПП “Да, България” и кръга АРГО. В изтеклите преди няколко месеца стенограми, на една от срещите на кръга АРГО, се описва с какви ударни групи разполагат: „Гражданския съвет на Реформаторския блок, „Протестна мрежа„, грантови НПО-та, движения, анализатори и т.н., които те представят за гражданското общество. А днес разбираме, че вече официално “Зелените”, БЗНС, ДЕОС и ДСБ са се обединили с “Да, България” за общи действия. Мрежата им е много мощна, намесена е във всяка сфера в България и диктува какво да се случва, а финансирането идва от различни части на света, източник /ANONYMOUS BULGARIA/.\nВъпреки че отрича участие в този проект, Сашо Дончев е в много близки отношения с председателя на партията Христо Иванов, изявил се като един от най-върлите му защитници в аферата Цумгейт. Близък до грантаджията Христо Иванов, който също отрича финансиране и участие в партията, е друг скандално известен и чест посетител на прокуратурата Иво Прокопиев.\nКакво е общото между Иво Прокопиев и Сашо Дончев? И двамата са готови да минат през много трупове, за да спечелят някой друг милион. Но докато вторият прави все още опити в Добруджа, първият пожъна голям “успех” в Меричлери.\nЗа няколко години умират 70% от жителите на градчето Меричлери. Заличени са цели български фамилии. Виновник за замърсяването на водата е фирма „Каолин“, управлявана тогава от Иво Прокопиев. До екокатастрофата довежда методиката, по която се добива варовик – чрез взривове на находищата в близката мина. Така земните пластове се разместват, а водата започва да носи смърт.\nНе е изненада, че по случая има опънат политически чадър и пълно медийно затъмнение от страна на най-големите медии в България БТВ, БНТ и Нова ТВ, каквото има и за много други въпроси от съществено значение за българското общество. Затова и хора като Дончев и Прокопиев проявяват подобна наглост и чувство за безнаказаност. Въпреки подадения преди повече от 7 месеца сигнал по случая Меричлери до главния прокурор, ДАНС и МОСВ, все още няма повдигнати обвинения. Ресурсът, с който разполагат е огромен, но това не означава, че подобни безскрупулни субекти могат да спечелят.\nБългарите обединени, не могат да бъдат победени!\nСледваща МАЩАБНА ИНФОРМАЦИОННА КАМПАНИЯ „ВЕТРИНО И ЕВРОПА – 10 ГОДИНИ ЗАЕДНО В ЕС“ СЕ ПРОВЕДЕ В ОБЩИНА ВЕТРИНО\nПредишна Варна трябва да се справи с 3 предизвикателства


Старите заблуди и новото дясно | glasove.com Новини Гласове\nАвтор: Димитър Бъчваров за "Гласове"\n11.09.2018 07:49 6309 преглеждания 25 коментар/а\nБСП и богаташкия й елит нямат лице и не са убедителни по темите за ниските доходи и пенсии, нарастващото неравенство, неплащаните заплати, социалната несигурност и т. н. И не могат да скрият зависимостите си, когато се застъпват за интересите на близките им бизнес кръгове и мегапроекти като АЕЦ "Белене". Докато лявото ерозира заради скверното си лицемерие, т. н. автентично дясно е компрометирано от идейната си обърканост и да го кажем направо – глупост. То постоянно се злепоставя, подкрепяйки деструктивните либертариански реформи на БСП и ДПС. От „дясната“ Синя коалиция например, със сталинистки фанатизъм претендираха че данъчно-осигурителния модел въведен от „левия“ Станишев е толкова съвършен, че негови атрибути трябва да залегнат в Конституцията. Плоският данък още стои на знамето на СДС, както и на други политически отломки с десни претенции. Те, от своя страна, узакониха офшорния тип капиталови дружества (ООД) без капитал. Така увеличиха и без това широките възможности за измами, данъчни злоупотреби, фалшиво кредитиране, изкуствени фалити и т. н. Говоренето за реформи на „десните“ отдавна е клише без съдържание, лишено от познания в различните сфери и съответно от конкретика. Те не предлагат модели за спиране ерозията на човешкия капитал, а и явно не познават темата. Нямат визия за инвестиции в публичната среда. Не могат да формулират справедливо разпределение на тежестта на държавните разходи и затова настояват единствено за тяхното съкращаване. Очевидно не разбират и затова не обсъждат съвременните регулативни системи за капитала, банките, конкуренцията, интелектуалната собственост, както и ред други теми типични за европейския десен дебат.\nЕвропейски ценности, либертарианство и спасяване по единично\n„Пренасянето“ на Европа тук започна късно и бавно с бюрократизираното и чуждо на публиката „затваряне на преговорни глави“. За сметка на това нехарактерния за ЕС пазарен фундаментализъм беше наложен бързо и трайно. Либертарианските визии насърчаващи пазарното самоуправство станаха „мейнстрийм“ в политическите среди и медиите, въпреки че водят единствено до социален дарвинизъм.\nА това означава минимум правила, максимално ограничаване на парите за публичната среда, изоставане на грижите за бедните и слабите и поддържане на т. н. „малка държава“. Тези идеи напълно съвпадат с интересите на криминално забогателия „елит“, който предпочита да се оправя (самоуправя) без намеса на властите и съответно не желае да плаща данъци, за да издържа държавата си.\nВ началото на т. нар. преход лесните пари на кредитните милионери и контрабандните босове бяха по-убедителни примери за ползите от неограничения произвол, отколкото европейските директиви. Затова либертарианската пропаганда лесно надделя и днес в съзнанието на публиката ЕС се свързва с куп ненужни правила, които се преструваме, че спазваме, за да могат тарикатите тук да взимат едни пари от „баламите“ там. Иначе реалният ни живот протича не по европейския, а по съвсем друг сценарий – лоша публична среда, дефицит на държавност, незачитане на законите, респект към олигархията и спасяване поединично.\nЗаедно с приемането на България в ЕС, правителството на т. нар. Тройна коалиция, начело с БСП, направи реформа на данъчно-осигурителната система, с която намали значително приходите от осигуровки и корпоративни данъци, за да облекчи своя бизнес. Недостигащите бюджетни средства се компенсират с европейските помощи.\nТова хитруване нарушава основополагащия принцип на кохезионната политика, а именно, че финансовата помощ от общността трябва да добавя, а не да замества собственото финансиране на публичната среда. Така парите на западноевропейските данъкоплатци не водят до сближаване (конвергенция) на качеството на живота у нас с това при тях, а обогатяват тукашната олигархия. В по-малка степен същото правят и други държави, провеждащи агресивно неолиберални политики. А хората им емигрират от по-лошата към по-добрата среда, т. е. от страните бенефициенти към страните донори. Това поражда все по-голямо напрежение и центробежни сили в ЕС. „Брекзит“ е ярък пример.\nЗатварят ни вратите\nВъпреки че приемането на т. нар. „достижения на общностното право“ (аcquis communautaire) са формалната причина да бъдем членове на ЕС, фактическото господство на социалния дарвинизъм у нас формира обществените отношения не според въпросните достижения, а по закона на джунглата. Този порочен дуализъм ни държи здраво в плен на хищната ни олигархия - на дъното по доходи и качество на живот в ЕС. Никой не говори за него и вместо отпор на либертарианството, което ни докара дотук, у нас се подклажда европейски скептицизъм.\nЗа старите демокрации обаче рисковете от това зацикляне са неприемливи и те ни затварят вратите към Шенген и еврозоната. Ако откровено разкодираме евфемизма „Европа на различни скорости“, както и издигането на все нови и нови претексти за капсулиране на вътрешния кръг на общността, ще видим, че оттам по сложен начин казват на такива като нас нещо просто: Избирайте – скъсване с либертарианството, европейски тип държавност и приобщаване към ядрото на ЕС, или оставане в анархолибералната ви джунгла. Търпението ни свърши!\nНезнание, опростителство и плутокрация\nНа пръв поглед либертарианството е най-пълният противовес на комунизма и изглежда логично точно чрез него той да бъде дискредитиран окончателно и безвъзвратно. Тази идеология обаче в основата си е анархистична - отрича държавността, приравнява свободния пазар с тоталната безотговорност, насърчава самоуправството и има общи неща с комунизма. Последният също предвиждаше ограничаването и дори отпадането на държавата. В страните от бившия Съветски блок също се бичуваше бюрокрацията и чиновниците (чантаджиите), постоянно се правеха икономии, съкращения на администрацията и всевъзможни реорганизации (реформи).\nИ двете идеологии са пагубни за качеството на живота. Комунизмът, защото забранява частната собственост и така премахва основния стимул в житейското състезание, а либертарианството - защото деградира публичната среда. За комунизма обаче това е исторически доказан факт, а за либертарианството още се спори. Всеки (нео)либерал, либертарианец и изобщо анархолиберал, който е такъв без лична корист, вероятно не знае че:\n- човекът е продукт на публичната среда, тъй като по природа е „социално животно“;\n- държавата, а не бизнеса развива и поддържа публичната среда, която закономерно (заради технологиите и мащаба на въздействието им върху живота) става все по-голяма, по-сложна и по-скъпа;\n- единствено държавата и семейството инвестират в човешкия капитал;\n- без качествена публична среда и човешки капитал никакъв бизнес никъде не е могъл, не може и няма да може да просперира;\n- „малката държава“, т. е. „евтината“ публична среда, води до лоши условия за развитие както на бизнеса, така и на отделния човек;\n- държавата, а не пазарът е гарант от последна инстанция за всички ценности и достижения на цивилизацията, включително и тези на крайните индивидуалисти.\nНеразбирането на ролята на публичната среда и на държавата (чиято единствена цел е да изгражда и поддържа тази среда), лишава либертарианството от логически фундамент. Поради това то конвергира в религия, няма прогностична достоверност, разчита само на пропаганда и използва лозунги:\n„Държавата е лош стопанин!; Данъците са държавна конфискация на чужди пари; Държавата винаги е виновна!; Бизнесът винаги е прав!; Регулациите са вредни; Да живее laissez-faire!; Държавата паразитира върху бизнеса; Бизнесът изработва заплатите на чиновниците; Чиновниците не работят, а пречат; Има ден на свободата – датата до която работим за да платим данъците на държавата, след което работим за себе си“ и т. н, и т. н.\nТова опростителство е привлекателно за много хора. През него егоизмът става достойнство, измамата - находчивост, неплащането на данъци – морално право, а незачитането на закона - смелост. Особено за народ от „Андрешковци“ и хора, наскоро отприщили яростта си към тоталитарния гнет.\nНо либертарианският модел фактически облагодетелства съвсем малко хора и по-специално плутокрацията. Той създава условия забогателите (независимо как) първо да станат узаконено неподвластни на всякакви правила и отговорности, а после да основат рентиерстващи династии, които да бъдат вечни кредитори на всички останали. Чрез трансграничните корпоративни мрежи същите играчи се стремят да станат недосегаеми и за кризите, създавани от самите тях. Тези им цели изискват националните ресурси от човешки капитал да се превърнат в мигрираща „суровина“ от вечни длъжници лишени от собствена публична среда и съответно дезинтересирани към политиката.\nНационалните държави и култури пречат на подобна трансформация. Затова либертарианската визия е надградена с т. н. „глобализъм“, който предвижда постепенното им заличаване. Идеята така въодушеви и местния клептократски елит, че той основа преди 15 г. „Глобална България“. Сред учредителите блестят имената на кой от кой по-одиозни „бизнесмени“, медийни парвенюта от мейнстрийма и неолиберални пропагандатори. Единствената друга толкова нахална елитарна група манифестираща грабителски мераци, прикрити като грижа за националния интерес, беше Конфедерацията на едрите индустриалци от 1993 г., по-известна като Г-13.\nДнес глобализмът открива нови възможности за частно осребряване на публичните ресурсите в богатия Запад с помощта на индоктринираните елити от Изток. Под натиска на данъчната конкуренция, миграцията на евтини работници, дискредитацията на правните и морални регулации и, разбира се, жестоките криминални структури от периферията, Западът ще загуби своята конкурентоспособност, ще бъдат източени и ще фалират солидарните му социални системи, ще започне разпад на недофинасираната публична среда, на държавните институции и в крайна сметка ще се стигне до социален дарвинизъм и връщане към джунглата.\nМатериалните, институционалните и културните паметници на западната култура ще обраснат в бурените на глобалното смешение и ще изчезнат. Шепа билионери вероятно за кратко ще станат трилионери, след което и те ще бъдат ограбени. Това напомня за края на Римската империя когато безграничната алчност на върхушката и отчуждеността на лумпениата от собствената му държава изпразват напълно от гражданско съдържание „глобализирания“ Рим и той лесно е разрушен от романизираните си провинции. Следват т. н. „тъмни векове“, а след хиляда години – ренесанс (може би).\nПротиворечията между европейските ценности и либертарианството са тежък проблем за т. н. автентична, стара, градска и пр. десница, която смята за свое достижение както членството ни в ЕС, така и либертарианството. Изтерзана от своята политическа шизофрения, тя се надява някакво „ново дясно“ да съвмести несъвместимото.\nПървият проблем на търсещите ново дясно е, че не е имало старо дясно. Това, което сега някои наричат „автентична десница“, събирала в София митинги от стотици хиляди, всъщност беше широк антикомунистически консенсус. Еуфория от възможността след 45 г. диктатура да се крещи с цяло гърло „долу БКП!“. Хората се самозаблуждаваха, че щом БКП над 100 г. се афишира за „лява“, то анти-БКП консенсусът трябва да е някакво масово „дясно“. В началото на прехода представите на сините за дясна политика бяха толкова инфантилни, колкото и лъвчето на знамето им. Докато първото краткотрайно правителство на СДС си въобразяваше, че прави важни реформи, реституирайки дюкяни и ниви в реални граници, задкулисието разрушаваше държавата и държавността, за да си осигури безнаказан грабеж.\nПланираният разпад започна, още когато Луканов покани в България американските идеолози Ричард Ран и Роналд Ът да ръководят изготвянето на програмата за „Преход на България към пазарна икономика“, приета с аплодисменти от Великото народно събрание през септември 1990 година.\nТогавашните кукловоди знаеха, че тя е неизпълнима, защото държавните органи, заварени от предишния режим, нямаха нито нужните знания, нито мотивация, за да я приведат в действие. Трябваше да се изгради нова институционална инфраструктура, т. е. нова държавност, която обаче щеше да пречи на престъпните им планове. Затова вместо от икономиката, те оттеглиха държавата първо от законността и сигурността, изоставяйки гражданите на произвола на силовите групировки.\nПрограмата Ран-Ът беше само параван пред целенасоченото криминализиране на прехода, както и повод планираното от доскорошната комунистическа номенклатура и Държавна сигурност разграбване да се припише на СДС и на американското влияние. Изобщо диктаторският апарат на живковия режим ловко подготви замяната на стария комунистически бандитизъм с нов „демократичен“ бандитизъм – либертарианството, запазвайки господството на същите кланове. А Западът лекомислено им помагаше.\n„Десните“ паднаха в капана и припознаха за своя кауза войната с държавността и тезата, че регулациите в пазарната икономика са толкова неприемливи, колкото и методите на командно-плановата икономика. Приемайки, че държавата по принцип е враг на т. н. „пазарна демокрация“, частната инициатива, просперитета и свободата на личността, те наблюдаваха пасивно драматичния публичен разпад.\nТова не само им попречи да осмислят причините, но и да окажат каквото и да е противодействие на беззаконието и кражбите. Политическите им изяви се свеждаха само до словесен гняв към несъществуващия вече комунизъм и персонални критики към опонентите. Собствена визия, прогноза и програма, отиващи отвъд взимането на властта, те нямаха, защото очакваха „невидимата ръка на пазара“ да движи нещата без държавна намеса.\nЕдва правителството на Иван Костов (1997 – 2001 г.) стартира т. нар. структурна реформа. Той разбираше същността и мащаба на държавните отговорности и че единственият начин да изведе страната от катастрофалното състояние, в което я пое, е ускорено държавно строителство. Затова устоя на пропагандния натиск и не прие плосък данък, не премахна необлагаемия минимум, въведе наказателна отговорност за необезпечени банкови кредити, спря идиотизма, наречен „масова приватизация“, разшири подкрепата от международните финансови институции, раздържави предимно губещите, а не печелившите предприятия и т. н. Така правителството му успя да преодолее финансовата криза, да стабилизира доходите и стопанския оборот, да напредне в преговорите за членство в ЕС и да въведе основните закони, характерни за западните пазарни икономики.\nОбъркване вдясно, демагогия вляво\nМощното задкулисие обаче нямаше интерес от нова държавност, а от игра без правила и за тази цел вкара с летящ старт в политиката и във властта бившия български монарх. Този ход беше маскиран като национално движение (НДСВ) с благовидните цели да излекува недъзите на прехода.\nС претенцията ,че прави модерен капитализъм, правителството на НДСВ фактически засили тези недъзи, като премахна важни регулации в банковия сектор, хазарта, търговията и в бизнеса изобщо, включително и на първо място наказателната отговорност за отпускането на необезпечени кредити. Безнаказаността беше възстановена. С това създадената за еднократна употреба „царската партия“ изпълни своята задача и след няколко години изчезна от политиката.\nПълният триумф на либертарианството настъпи при Тройната коалиция (БСП, НДСВ, ДПС) 2005 – 2009 г. с премиер от БСП: плосък подоходен данък без необлагаем минимум; символично облагане на дивидентите; минимален корпоративен данък; драстично намаляване на осигуровките и увеличаване на дефицитите в пенсионната система; вратички във всички закони; олигархично всевластие; превръщане на страната в офшорка за вътрешна употреба.\nС тежката демагогия около тези „реформи“ БСП загуби лице пред своите поддръжници, но нейният елит се възползва максимално от тях. Тъй като през целия преход в нишата на крупния бизнес бяха кредитирани само доверени хора на бившия режим, силните на деня бяха и си останаха червените. Сините „десни“ стояха и до днес стоят много глупаво в тази перверзна политическа инверсия - подкрепят това, от което се възползват техните противници и което вреди на техните поддръжници, защото в главите им „дясно“ означава минимум държавни разходи, минимум регулации и пълна спекулативна свобода за бизнеса – все неща, които осъществиха „левите“ и ДПС. Така червеният елит дезориентира и разколеба идейно избирателите на „десните“ партии, изигра политически лидерите им и ги превърна в лузъри, късащи ризи по телевизионните студиа.\nГодина преди идването на власт на Тройната коалиция, на сцената се появиха ДСБ и дори влязоха в парламента. Там те се задоволиха с критики на отделни безобразия вместо на обществения модел като цяло, тъй като пазарният фундаментализъм на управляващите „леви“, изпреварващо ги лиши от идеен фокус. Тази второстепенна роля намали влиянието им и те трайно останаха под 4-процентовия парламентарен праг.\nЕдинственият им политически „принос“ е моделът на тотална агресия едновременно към управляващи и опозиция, с което отблъскват повече избиратели, отколкото привличат. Това поведение и днес доминира в партиите от насипната „десница“. Ние, претендират те, сме по-големи антикомунисти и либертарианци от управляващите, независимо кои. Затова с повод и без повод бием напосоки по тях, което истинските демократи са длъжни да оценят - гротескно високомерие с оглед безплодните им присъствия в парламента и критикарското безсилие извън него.\nНакрая измъчените избиратели на антикомунистическия консенсус припознаха за “ново“ дясно ГЕРБ, вместо залутаните в собствените си ежби крушенци от синия Титаник. Те предпочетоха Борисов, защото той подхваща и решава поне част от несгодите в реалния живот на хората. При него за първи път от няколко десетилетия започна развитие на публичната инфраструктура.\nЗа разлика от нелепото толериране на социалния дарвинизъм, което съсипа опонентите му, той не се подаде на илюзиите, че сложни въпроси може да се решават чрез „шокови терапии“ и е гъвкав при въвеждането на болезнени мерки. Затова е харесван и отляво. Така печели избори след избори. Вярно е също, че много хора предпочитат неговите резки обрати пред твърдоглавото упорство в грешките на „автентичното дясно“ и неавтентичното ляво.\nГосподстващи нагласи и болезнени истини\nЕдинствената идейна доминанта у нас през всички години на прехода е либертарианството, а големият проблем на т. нар. системни партии е, че са приели примитивните му идеи. Заслугата за това е на дузина НПО-та, именуващи се „институти“, „центрове“ и др. и по още толкова фондации и медии, финансирани чрез т. нар. грантове, които се занимават с политически инженеринг и агресивна пропаганда.\nТе постигнаха много – не само че приобщиха осиротялата „живкова интелигенция“, но и утвърдиха широки обществени нагласи, че държавата, регулациите и прекомерните публични разходи са виновни за всичко. Днес във всяко кафене може да се чуе как „тая скапана държава“ мори бизнеса с данъци и ненужни правила. Противното мнение се заклеймява като комунизъм, а всеки несъгласен - като комунист. От друга страна, разказвайки за децата си, забягнали на Запад, българите се възхищават от тамошния ред и жизнен стандарт. Фактът, че бизнесът на Запад плаща високи данъци и спазва много повече правила, отколкото в България, те коментират с краткото: „Абе там е друго!“. И толкова. Не търпят никакви примери и изводи, които противоречат на внушените им нагласи, защото ще изпитат болезнен когнитивен дисонанс.\nБСП и богаташкия й елит нямат лице и не са убедителни по темите за ниските доходи и пенсии, нарастващото неравенство, неплащаните заплати, социалната несигурност и т. н.. И не могат да скрият зависимостите си, когато се застъпват за интересите на близките им бизнес кръгове и мегапроекти, като АЕЦ "Белене". Същото е и когато, настояват за държавни инвестиции в икономиката, които неминуемо ще възродят „източването на входа и на изхода“ на предприятията – схема, чрез което забогатяха немалко от тях.\nТе не се разкаяха за това, че преди десет години поругаха собствените си лозунги и въведоха най-враждебната за хората с ниски доходи облагателна система в Европа, която прехвърли данъчна тежест от богатите върху бедните. Не са настойчиви за връщане към цивилизования принцип на необлагаем минимум и прогресивни данъчни ставки, защото точно те са най-облагодетелствани от минималното облагане на големите доходи.\nДокато лявото ерозира заради скверното си лицемерие, т. нар. автентично дясно е компрометирано от идейната си обърканост и да го кажем направо – глупост. То постоянно се злепоставя, подкрепяйки деструктивните либертариански реформи на БСП и ДПС. От „дясната“ Синя коалиция например, със сталинистки фанатизъм претендираха, че данъчно-осигурителния модел, въведен от „левия“ Станишев, е толкова съвършен, че негови атрибути трябва да залегнат в Конституцията.\nПлоският данък още стои на знамето на СДС, както и на други политически отломки с десни претенции. Те, от своя страна, узакониха офшорния тип капиталови дружества (ООД) без капитал. Така увеличиха и без това широките възможности за измами, данъчни злоупотреби, фалшиво кредитиране, изкуствени фалити и т. н. Говоренето за реформи на „десните“ отдавна е клише без съдържание, лишено от познания в различните сфери и съответно от конкретика.\nТе не предлагат модели за спиране ерозията на човешкия капитал, а и явно не познават темата. Нямат визия за инвестиции в публичната среда. Не могат да формулират справедливо разпределение на тежестта на държавните разходи и затова настояват единствено за тяхното съкращаване. Очевидно не разбират и затова не обсъждат съвременните регулативни системи за капитала, банките, конкуренцията, интелектуалната собственост, както и ред други теми типични за европейския десен дебат.\n„Автентично дясно“... безочие\nТипичен за противоречията в идеите на „автентичните десни“ е абсурдът да настояват за съкращения в администрацията, свиване на публичните разходи и премахване на остатъците от държавни изисквания към бизнеса (т. нар. „режими“), като в същото време претендират за облекчения, насърчаване и помощи за всевъзможни бизнес формати, което изисква нови разходи и нови правила.\nВсеобщата логорея на тема „подкрепа на малкия и средния бизнес“ е може би най-досадното политическо лицемерие у нас. Сходната риторика в Западна Европа ясно подчертава, че облекченията на малкия са за сметка на крупния бизнес, а всяка държавна протекция върви с ожесточен контрол и данъчна дисциплина. В същото време у нас и малки, и средни, и големи бизнесмени купуват за сметка на фирмите си какво ли не - от тоалетна хартия до автомобили и апартаменти, които използват в личния си бит. Така те си възстановяват не само ДДС, но и спестяват данъка от намалената печалба. „Десният“ вой срещу опитите да започне събирането на дължимия по закон т. нар. „данък уикенд“ беше толкова голям, че държавата за пореден път абдикира и нашите фирмаджии продължават да купуват почти всичко с минимум 20 на сто по-евтино от „баламите“ без бизнес. И с това безочие „автентично десните“ се гордеят.\nПубличната среда!? Оставете, те не разбират\nЗа публичната среда (т. е. съвкупността от институционалната и материалната инфраструктури, които определят качеството на живота, развитието на човешкия капитал и гражданската сигурност), откъм „старото дясно“ нямаше дебат вчера, нито има такъв днес. Няма претенции да се планират, финансират и решат проблемите с разбитите пътища, опасните мостове, изоставените язовири и свлачища, разпадналата се канализация, занемарената градска среда (в която дори няма табели с имената и номерата на улиците), скандално ниските пенсии, недофинансираните здравеопазване и образование, необутата полиция, невъоръжената армия и т. н.\nНямат разбиране защо нацията застарява и се топи с невиждани темпове, защо най-работоспособните и фертилни българи се изселват при първа възможност. Нямат идеи откъде да започне подобряването на публичната среда, съответно не знаят колко ще струва това през следващите 10 – 20 - 30 г. и как голямата финансова тежест да се разпредели справедливо между гражданите. ГЕРБ дори е критикуван от „дясно“ (в един глас с БСП), че строи магистрали и санира жилищни блокове. „Десните“ не разбират, че от публичната среда зависи и успеха на бизнеса, който иначе е тяхна фикс идея. И се чудят защо не идват инвеститори, без да си дават сметка, че никой не обзавежда каюта на продънен кораб.\nКакво се чува днес от „старата десница“?\n- Наливат се пари в здравеопазването, а то видите ли все се влошава.\nРадетелите на този баналитет нито поглеждат в Евростат, нито осмислят фактите, че въпреки „наливането“, у нас се разходват три пъти по-малко публични средства за здраве на човек от средното в Европейския съюз. И то при суми, сравнени по покупателна сила. В абсолютни стойности разходите са почти пет пъти по-малко, а като дял от БВП – почти два пъти по-малко. Но съвременните медицински технологии и у нас, и в Германия струват еднакво. И знанията струват пари. И организационните модели в клиниките струват пари. Та дори и прекъсването на злоупотребите в болниците струва пари, да не говорим за лекарствата.\nДесните са слепи за истинските причини, поради които недостигът изпреварва „наливането“, т. е. че парите отиват не за здраве, а за печалби на търговци с лекарства и собственици на частни клиники. Нямат доблест да признаят, че навремето са приели сбъркан „пазарен“ модел, при който болниците са преобразувани в търговски дружества, което автоматично прекъсва връзката между публичните разходи и здравните резултати, защото търговците по принцип имат за цел единствено печалбата.\nС „наливането“ на пари в сделки вместо в здравни грижи, днес отливаме младите в чужбина, а старите в гробищата. Това „десните“ не виждат, но безотговорно агитират за разделяне на Здравната каса на няколко частни каси за да имало конкуренция. А какви ще бъдат последствията от интереса на частните каси да привличат само младите и здравите, и да отхвърлят старите и болните, „десните“ не знаят.\n- Бизнесът се задушава от регулации\nОт „дясно“ така и не могат да посочат кои точно регулации (които не са наложени от ЕС) пречат на вечно недоволния роден бизнес. Защото няма такива. Обратното е. Затова след поредните големи обещания и днешните борци с т. нар. режими успяха да отменят само хартиените свидетелства за съдимост и някои справки. Бизнесът губел много време пред гишетата. Ами компютрите, софтуерът и поддръжката им струват немалко пари. Откъде, при орязаните разходи на държавата заради ниските данъци на същия тоя бизнес.\n- Вместо реформи се увеличават парите за нереформираните системи\nАнархолибералите под реформи разбират винаги едно - съкращение на публичните разходи. Навсякъде в нормалните държави, когато се говори за реформи, се разбира точно обратното - допълнителни (и в най-добрия случай еднократни) разходи. И то големи, иначе не става дума за истински реформи. Толкова големи, та често се стига до увеличаване на държавния дълг.\n„Десните“ у нас това не го разбират и от сутрин до вечер дуднат за реформи без пари, което е долнопробен популизъм. Колкото до „нереформираните системи“, те си правят оглушки и не казват колко струват същите системи в ЕС като дял от БВП, като издръжка на човек, или в който и да е друг статистически разрез. Защото ще проличи пълната несъстоятелност на мантрата им за „малка“, т. е. евтина държава.\n- Държавното образование не осигурява нужните специалисти за бизнеса\nКак да ги осигури, когато по-кадърните отиват в чужбина, за да живеят в по-добрата среда, поддържана чрез по-високите данъци, плащани от тамошния бизнес. Там те работят за същия този бизнес дето с данъците си им създава добрата среда за живеене. В една страна без диктатура властите не могат да се разпореждат кой какво да учи. Затова, като му трябват инженери, бизнесът вместо да се оплаква от държавата, да започне да им плаща така, че младите да се избият за място в Техническия университет, вместо право и психология в СУ. Съвсем според „закона за търсенето и предлагането“, който пазарните фундаменталисти тук удобно забравят.\n- Корупцията гони инвеститорите\nТова може би е вярно. Донякъде. Но майка на корупцията са празнотите в законодателството. Там, където няма изрични правила и ясно разписани отговорности на всички - от министъра до деловодителя, те решават нещата по собствено усмотрение, откъдето до корупцията има половин крачка. Затова не може хем да има малко или никакви правила (регулации), хем да няма корупция. От друга страна, борбата с корупцията също струва пари, които се събират от данъци. Така че, който плаща малки данъци, плаща големи рушвети. Това е като закона за скачените съдове. В този смисъл точно „десните“ настойчиво задълбочават този проблем.\n- Няма съдебна реформа\nПод съдебна реформа „десните“ разбират смяна на механизма за избор на главен прокурор. И толкова.\nЗа промяна на материалните закони, процесуалните закони и т. н., т. е. за развитие на самата правна материя, те не говорят. „Старите десни“, каквото и да означава това, през последните четири парламента не направиха много в тази посока. Вместо това подлайваха съдебната власт персонално. Преекспонирайки устройствените проблеми на съдебната власт, те всъщност прикриват пълния провал на либертарианските политики. Същите, заради които България е най-бедна, най-болна и най-нежелана страна в ЕС, както за чуждите инвеститори, така и за собствените си граждани.\nФактите са безмилостни. „Малката държава“ вместо приток, доведе до отлив на инвестиции. Прехвърлянето на данъчна тежест от високите към ниските доходи вместо предприемачески бум създаде най-голямото неравенство и социално изключване в ЕС. Дерегулациите вместо ползи донесоха кризи, като тази с КТБ. Пазарното здравеопазване не подобри, а влоши здравния ни статус.\nЛибералниченето и „пазара“ в образованието вместо по-високо качество, трайно сринаха грамотността. Криминалните безчинства не намаляха. И т. н... И сега, когато провалът на неолибералния екстремизъм лъсна, сме свидетели на възможно най-малодушното и подло поведение на виновниците. Други са виновни – казват те и сочат съда и прокуратурата. Либертарианството, видите ли, не се е провалило, а е било саботирано от съдебната власт. Какво по-удобно оправдание от набеждаването на единствената сфера, която не беше подчинена на техните сценарии.\nСуфльори отвън, на които пък се суфлира отвътре, също са въвлечени в дискредитирането на системата, която безспорно има проблеми, но решението им няма нищо общо с критикарството и популизма на „десните реформисти“. Същите дори не могат да предложат нов модел, който да промени съществено архитектурата, субординацията, отговорностите и контрола в съдебната власт. Може би, защото подобни на нашия модел работят в други западни демокрации, които обаче не се радват на либертарианска еклесия.\nИма много други манипулативни, несъстоятелни и отдалечени от реалните проблеми на хората лозунги, ходове и идеи на малките „десни“ партийки. Но заместител на антикомунизма - единствената гаснеща с времето тема, обединяваща оредяващите избиратели на ранната десница, все още няма.\nВъпреки че от либертарианските идеи се възползва най-вече оригархията, свързана с БСП и ДПС, публиката ги идентифицира само с десните. Стана така, защото раздробената стара „десница“ сама се зомбира в рамките на спора кой е по-голям антикомунист и по-голям либертарианец. Политическият й патос се вихри само около това как да се намалят разходите и правилата в държавата, за да се облекчи бизнеса, което напълно се разминава със всеобщото негодувание, изразявано с гневните думи „няма държава!“.\nСива политика, безпътица и вождизъм\nВ крайна сметка политическият оркестър се дирижира от либертарианските активисти на заплата в съответните пропагандни институти, центрове и фондации. БСП, от една страна, и „десният“ миманс, от друга, са само изпълнители в този твърде джазов спектакъл. При това, съгласно Конституцията, НПО-тата нямат право да развиват политическа дейност, която както изрично е записано там, е присъща само на политическите партии. В България обаче те се занимават с политика явно и агресивно.\nКогато настойчиво агитират за данъчни облекчения на бизнеса и намаляване на осигурителните вноски, те правят чиста политика (по-политизирана тематика от данъчната няма и не е имало).\nКогато обявяват „ден на свободата“, в който сме изработили дължимото към бюджета за годината – това е политическа пропаганда против държавата.\nКогато критикуват законопроекти или решения на правителството от чисто идейни позиции, те влизат в политически дебат. Когато правят алтернативни бюджети с подробни виждания за реформи – това е политическо програмиране.\nИзобщо в дейността им почти няма политически неутрални изследвания, анализи и прогнози, което е неприсъщо за НПО на Запад. По всички телевизии тези момчета и момичета отдавна ги наричат просто - „икономистиТЕ“. А те, икономистиТЕ агитират политически със завидно чувство на говорители от последна инстанция, но не правят своя партия, защото очевидно да се печелят избори е по-неизгодно и по-трудно отколкото да се печелят грантове. Така освен със „сива“ икономика, сме богато обзаведени и със „сива“ политика – истинската магерница на т. н. реформи през последните 29 години.\nЧувството за безпътица у българите днес се корени в това, че сивата политика и либертарианската идеология, въпреки дърленето на „левите“ и „десните“ си крила, се реализира всеобхватно. Резултатите са толкова отблъскващи, че всичко, което е на крака и с акъла си, гледа да се спаси навън, където животът не зависи само от „невидимата ръка на пазара“, а от видимата ръка на закона, достатъчните публични разходи, адекватните осигурителни системи и работещите институции.\nВсе неща, несъвместими със социалния дарвинизъм, който колкото е изгоден за крупния бизнес, толкова е отблъскващ за хората работещи за него. Единственият изход е бягство от джунглата към цивилизацията, т. е. към онази сложна система от материални и институционални инфраструктури, които осигуряват защитата, сигурността и високия жизнен стандарт на западноевропейските граждани. А тук дежурните политолози и политикани от неолибералния „мейнстрийм“ неуморно ще продължават да прикриват причините за обезлюдяването и упадъка на все по-големи части от България.\nДруг ефект от социалния дарвинизъм е, че той закономерно поражда вождизъм. Когато няма достатъчно регулации и пари, т. е. законът е рехав, а държавата финансово немощна да изпълнява присъщите си функции, тези дефицити се запълват от волеви механизми, които закономерно изтласкват на върха една личност – батюшка, диктатор, вожд, и т. н. Някой в крайна сметка трябва да взима решения там, където законът е пробит и да налага ред там, където държавата е абдикирала. Та затова нападките на опозицията срещу Борисов са хем нелогични, хем лицемерни. Той не е завладял страната с насилствен преврат. Спечелил е свободни избори. Неговата свръх роля днес е естествено присъща на самата либертарианска държава, която дружно създадоха нашите „леви“ и „десни“ партии още преди идването му на власт.\nЗащо, как и накъде?\nОчевидно излизането от порочния кръг не може да стане само с бичуване на недъзите и реформаторски брътвежи по телевизионните студиа. Първо трябва да се отговори на въпросите: Защо това е възможно (невъзможно) да се случи?; Как това може да се спре (насърчи)?; и Накъде да (не) се върви? Което е „мисия невъзможна“ за политици без знания и опит, мотивирани единствено от неовладяна корист. Много по-лесно е да се скандират неолиберални мантри и да се протестира на жълтите павета с профанския въпрос „КОЙ“, чийто отговор не решава нищо.\nАко и ГЕРБ не е в състояние да се еманципира от либертарианството и да спре публичния разпад, необходимото държавно строителство рано или късно ще се извърши отляво. Преди това обаче левите трябва да загърбят интересите на своя бизнес елит, което е трудна работа. Ако успеят, БСП ще дойде на власт. За дълго.\nВъпреки че откакто е възникнало разделението на „десни“ и „леви“, в политиката представите за двата политически полюса са се променяли многократно и радикално, някои техни характеристики са относително стабилни. Дясното по традиция се опира на здравия разум и успешните обществени модели. Затова негова присъща черта е консерватизмът, т. е. възгледът, че историческият опит е единственият легитимен източник на аргументи за това кое е правилно и кое не, кое носи ползи и кое вреди, кое работи и кое не става. Лявото пък традиционно налага рискови иновативни реформи и силови решения. С оглед на това характерните стереотипи на десните и левите може да се очертаят така:\n- Десните надграждат публичната среда като материална инфраструктура, държавни институции, финанси и фактори на развитие (наука, образование, здравеопазване) предпазливо, балансирано, устойчиво и с минимален риск;\n- Левите променят (реформират) публичната среда рязко и значително, нарушават установените баланси, преразпределят пари и ресурси и експериментират рисково с обществените отношения в името на бързи ползи.\nДа се говори за нова десница обаче има смисъл само ако тя бъде натоварена с очаквания да преодолее дефицита на държавност и да започне да гради публична среда по европейските стандарти. Тези цели налагат категорично отхвърляне на либертарианството, законодателно (регулативно) уплътняване на институциите и адекватно финансиране на материалната инфраструктура. В десния политически спектър това може да се очаква само от хора, разбиращи ролята на публичната среда и държавата за развитието на икономиката и качеството на живота. Един опит за очертаване на подобен техен профил би изглеждал така:\n1. Разбират определящата роля на публичната среда за развитието на човешкия капитал, успехите в бизнеса и частния живот на хората;\n2. Смятат, че единствената роля на държавата е развитието на публичната среда, а не подпомагането, насърчаването и протекциите за едни или други слоеве, начинания, бизнеси, или идеи;\n3. Гледат на публичната среда като на национално достояние. Смятат, че право да се ползват от нейните облаги имат само гражданите, които със своите данъци и усилия са я изградили и затова са противници на масираните имигрантски напливи;\n4. Търсят оптимален баланс между данъчна тежест и качество на публичната среда;\n5. Приемат данъците като цена на публичната среда, а не като държавна конфискация на техните пари;\n6. Уважават и закрилят само собствеността, личния просперитет и успеха, постигнати по законен път;\n7. Защитават конкуренцията, интелектуалната собственост, авторските права и всяко благо, което е плод на личните усилия и качества на хората;\n8. Отричат изключенията от общите правила за един или друг вид бизнес;\n9. Подкрепят твърдата финансова дисциплина и строгите неизбежни санкции при отклонение от плащане на данъци;\n10. Отстояват принципа, че частната собственост освен облаги поражда и реципрочни отговорности за нейния притежател;\n11. Приемат провалите в бизнеса като справедлив резултат за некадърността и прекомерния риск;\n12. Държат на устойчивостта на правилата и тяхната валидност за всички в житейското състезание;\n13. Допускат реформи и промяна в законите само при доказателства, че всички ще имат равни шансове да извличат ползи от тях.\n14. Непримирими са към безнаказаността, изхождайки от принципа, че всяко нещо, което незаслужено е получено от един, е отнето от друг;\n15. Абсолютно нетолерантни са към тарикатите, хитреците и измамниците в бизнеса, властта и неправомерното черпене на ползи от публичната среда;\n16. Смятат за добър закон преди всичко този, който не може да се заобиколи;\n17. Подържат справедливи форми и норми за социална защита;\n18. Съзнават, че държавата е гарант от последна инстанция по отношение на всички публични рискове и проблеми независимо как, от какво или от кого са породени.\nЕдва след като претендентите за нова десница са припознали в себе си подобни нагласи, ще има смисъл да изготвят платформа и програма, да привлекат поддръжници и да се захванат сериозно с политика, за да бъдат строителите на България през 21-вия век.\nДимитър Бъчваров е икономист, политик и анализатор. Един от колумнистите на книжното тяло на в. "Гласове", който излизаше преди години.\nobserver на 11.09.2018 в 08:20\nМного объркано, така и не се разбира, кои са лошите и кои добрите. Десните БСП са лоши, пише, “либертарианците” пък хептен, обаче от друга страна тези “либертарианци” си приличали с левите комунисти, които също предвиждали ограничаването и дори отпадането на държавата. Цитат: “В страните от бившия Съветски блок също се бичуваше бюрокрацията и чиновниците...” Нека изясним поне това - комунистите, а всъщност болшевиките на Ленин и Троцки, които не са точно комунисти, не само не отпаднаха държавата, ами я превърнаха във всеобхватна управленска структура, елиминирайки отделните субекти в нея с техните интереси и инициатива. Бюрокрацията се издигна на нови, невиждани висоти, според тогавашния език, и изобщо се изгради строй, в който нямаше нищо общо с лозунгите - “властта на работниците”, “земята на селяните”, като и това”диктатурата на пролетариата - висша форма на демокрацията”. Какво либертарианство? Време е да разберем, че отвъд лозунгите и теориите има и други, по-съществени неща. Защо някогашната ГДР беше по-развита от Народна република България, защо в ЕС Швеция и Дания нямат икономическите проблеми на една Гърция, защо разликата в богатството на Хаити и Доминиканската република, делящи един остров, е десетократна?\nOLD на 11.09.2018 в 09:35\nВажното е да се махнат взелите властта, за кратко, предишни инструменти за пазене на власта или по-скоро трансформацията и . Нямало кой да води държавата ? Ще се появи , за да я има с Главна буква. Та така с повечето автори по темата. Статукво или хранилка ?\nПоздравления за Димитър Бъчваров, на 11.09.2018 в 09:41\nТова май е първия състоятелен опит да се осветли анархолибералната идеологическата същност на т.н. български преход.\nСпиноза на 11.09.2018 в 09:41\nСнощи чух от устата на десния Стефан Савов, в един запис от 1992 г. възхвала на пан-Европа - бил в асамблеята на Европа и видял бюст на Куденхове - Калерги, изпитал гордост, защото граф Куденхове - Калерги многократно бил гост на баща му в техния дом!!! Хора, мислещи се за десни, тоест консервативни, са вдъхновени от крайно леви идеи, за разрушаване на съществуващото, добре работещо общество, прегръщане на утопични идеи, които на практика задължително се превръщат в анти утопии. Стефан Савов ни най-малко не се различава от своите мъчители комунягите - както виждаме и тук важи диалектиката, за единство и борба на противоположностите. ха ха ха\nМунчо Мънчев - Сливата на 11.09.2018 в 10:09\nАз пък разбрах, кой е добрият, според автора, и това е Иван Костов. Ами вземете та го призовете да спре да си говори с теменужките и да се върне на бял кон да спаси България.... Жалка работа!\nфют на 11.09.2018 в 12:03\nОтлюспвахте, отлюспвахте, накрая останахте шепа клиентелисти.\nЧитател на 11.09.2018 в 12:34\nМного интересна статия, пълна с точни констатации, които ще са болезнени за мнозина. Опасявам се обаче, че т.нар. автентични/градски/прочие "десни" отдавна са скъсали връзката с планетата Земя, а и са толкова самовлюбени, че няма да пожелаят да премислят нищо.\nКонсерватизмът фарисейският квас на 11.09.2018 в 13:33\nОбратното на консерватизмът е прогресът. Обратното на либерализмът е феодализмът. Да имаш на дворът клозет и да се бършеш със стари вестници, и да вържеш куче на синджир в задният си двор хранено с комат стар хляб на 48 часа, Е КОНСЕРВАТИЗЪМ.\nсуперлиберал на 11.09.2018 в 13:37\nРепей на 11.09.2018 в 13:45\nДобър текст. Но, уви, боя се, че 18-те точки са неизпълними. Поне на географски ширини южни от тези на Алпите.\nУви на 11.09.2018 в 16:04\n"Лявото" и "дясното" - думи без никава стойност!\nвеган на 11.09.2018 в 16:32\nЛявото и дясното са идеи. За отстояване на идеи са нужни идеалисти. Хората, които се насочват към политика, не са такива. Те са узурпатори на идеи. Лявото и дясното са опиум за народите, както и узурпираната идея за духовност-институционализираната религия. Ако горе на пирамидата стояха мъдреци, нямаше да има значение ляво ли е, дясно ли е, защото те щяха да компенсират недостатъците на всяка система с мъдрост и благородство. Когато към върха на пирамидата драпат духовни и морални примитиви, идеите служат само за гавра. Гаврещите се с идеи политици и словоблудстващите с идеи анализатори. ''Цялата беда на хората идва от това, че не говорят ясно.'' Албер Камю\nсофиянец на 11.09.2018 в 16:36\nпоредните глупости за добрият запад и лошият изток, кой точно извърши преврата и прехода и кой точно се налапа от корпоративният фашизъм? кой създаде т.нар. елит и кой го държи на власт н-та година?\nнаблюдател на 11.09.2018 в 16:43\nБРАВО! Най-накрая някой ясно и категорично да дефинира проблема!\nвселенски закон на 11.09.2018 в 17:00\nДясното чупи, разделя. Лявото събира, обединява.


Съставиха рейтинг на най-фалшивите новини на западни медии за Русия - Национално Движение Русофили\nСъставиха рейтинг на най-фалшивите новини на западни медии за Русия\nТелевизия „Звезда” събра основните новини-фейкове на западните медии и състави своебразен техен рейтинг, в който победителят трудно може да бъде определен заради мащабите на фантазията на авторите.\nНапример, агенция Bloomberg заявява, че „послушната марионетка на Кремъл и лично на руският президент Владимир Путин Доналд Тръмп е излязъл извън контрол и заплашва да заемем мястото на своя създател”.\nЖурналистите от вестник The Times са отишли още по-далеч, те са писали за употребата на руски жени за дискредитирането на контингента на НАТО в Естония. Според изданието, коварните прелъстителки ще провокират конфликти между войниците на алианса и местни жители.\nИзданието De Volkskrant съобщава за откриването на ресторант в Москва с бургери от месо от нутрии като отчаян опит да бъдат спасени руснаците от глад. Според журналистите, заради антируските санкции, наложени от Запада, Русия е останала без хранителни продукти.\nРедакцията на Daily Express със своя материал за Русия успя да удиви дори и своите западни колеги. Във вид на секретен доклад на ЦРУ изданието публикува изрезка от вестника „Вечерний Тернопол”, в която се говори за контакт на руски военни с извънземни.


Thierry Mugler Angel Eau Sucrée (2015) EDT 50ml Tester Парфюми Цени, оферти и мнения, сравнение на цени и магазини\nТук сте: Начало > Здраве и красота > Парфюми > Дамски парфюми > Thierry Mugler парфюми Дамски > Thierry Mugler Angel Eau Sucrée (2015) EDT 50ml Tester\nThierry Mugler Angel Eau Sucrée (2015) EDT 50ml Tester Парфюми\nПоследно известна цена (24.08.2017): 90,20 лв\nОписание, детайли - Thierry Mugler Angel Eau Sucrée (2015) EDT 50ml Tester\nThierry Mugler Angel Eau Sucree 2015Вземете мостра към всяка поръчка БЕЗПЛАТНО Thierry Mugler Angel Eau Sucree 2015 50ml Тоалетна вода - Tестер За дами. Thierry Mugler Angel Eau Sucree 2015 е деликатен аромат, пълен с блестящи тонове на плодове и сладкиши, на греховно удоволствие и ангелско снизхождение. Ще се почувствате свежия аромат на касис и невероятно сорбе при отварянето, сладък карамел и разбита яйчна смес за целувки в сърцето. Основата излъчва ухания на ванилия и пачули. Обогатете...\nThierry Mugler Angel Eau Sucrée (2015) EDT 50ml Tester пълно описание »\nЦенова графика - Thierry Mugler Angel Eau Sucrée (2015) EDT 50ml Tester\nThierry Mugler Angel Eau Sucree 2015Вземете мостра към всяка поръчка БЕЗПЛАТНО Thierry Mugler Angel Eau Sucree 2015 50ml Тоалетна вода - Tестер За дами. Thierry Mugler Angel Eau Sucree 2015 е деликатен аромат, пълен с блестящи тонове на плодове и сладкиши, на греховно удоволствие и ангелско снизхождение. Ще се почувствате свежия аромат на касис и невероятно сорбе при отварянето, сладък карамел и разбита яйчна смес за целувки в сърцето. Основата излъчва ухания на ванилия и пачули. Обогатете вашия стил със завладяващия Angel Eau Sucree 2015. . Продукт известен още и като Angel Eau Sucrée 2015 EDT 50 ml Tester, AngelEauSucrée2015EDT50mlTester


ВСИЧКО ЗА ЖЕНСКИЯ ПРЕЗЕРВАТИВ - Surecheck\nВсички са чували за (външни) презервативи – но знаете ли, че има и „женски“ (вътрешни) презервативи? Те са много по-големи, пасват във влагалището и ако се използват правилно – осигуряват много по-висок процент на защита от бременност и развитие на ППБ.\nТози метод е предпочитан от много жени, защото ви дава усещане за безопасност, знаете, че контролирате своето сексуално и репродуктивно здраве.\nАко сте любопитни да научите повече за женските презервативи – продължете да четете и ние ще ви разкажем всичко, което трябва да знаете за това защитно средство!\nЖенският презерватив може да бъде поставен във влагалището до осем часа преди секс. Повечето предлагани в търговската мрежа модели имат гъвкав пръстен в двата края. Вътрешният пръстен държи презерватива във влагалището, а външният пръстен предотвратява избутването на презерватива във влагалището (и също така покрива част от вулвата).\nСъществува обаче и друг тип женски презерватив, известен като „бикини презерватив“. Това е бельо с отвор в долната част със закопчалки, към които могат да се прикрепят женски презервативи, така че презервативът да не бъде избутан изцяло във влагалището. Друг вид бикини презерватив е бельо, което има презерватив, закрепен в запечатано отделение пред вулвата, което може да се отвори преди секс.\nТози вътрешен презерватив може да се използва за анален секс, за да се предотврати развитието на ППИ.\nЗАЩО ДА ИЗПОЛЗВАМ ЖЕНСКИ ПРЕЗЕРВАТИВ\nПовечето женски презервативи са изработени от полиуретан или нитрил, така че е безопасно да се използват за хора с алергии към латекс. Друго предимство на женските презервативи от полиуретан или нитрил е, че те могат да се използват с повечето видове лубриканти.\nОсвен това вътрешният презерватив не изисква поставяне при ерекция. Някои хора мислят, че намирането, отварянето и поставянето на (външния) презерватив може да наруши ерекцията и да развали настроението, затова женският презерватив е идеалната алтернатива! Всъщност поставянето на вътрешен презерватив може дори да допринесе за любовната игра.\nЖенските презервативи предлагат висока защита от бременност и ППБ.\nБариерните методи като женски презервативи са незабавна защита.\nКато цяло достъпни и често се предлагат без рецепта.\nЖенските презервативи могат да се поставят до осем часа преди секс.\nРядко причинява алергични реакции и има минимален риск от странични ефекти\nАко се използва правилно, женският презерватив е ефективен над 95%. Но много хора не следват правилно инструкциите, така че реално погледнато, женските презервативи са около 79% ефективни. С други думи, 21 от 100 души, които използват вътрешни презервативи като основен метод за контрол на раждаемостта, ще забременеят всяка година.\nНякои други злополуки, които могат да възникнат по време на женски презервативи, са:\nПрезервативът може да се изплъзне от влагалището\nПенисът може да се намести между вагината и външната повърхност на презерватива\nВъншният пръстен на презерватива може да се избута във влагалището по време на секс\nВъпреки че тези фактори могат да ви разубедят да пробвате женски презервативи, имайте предвид, че нито един познат метод за контрол на раждаемостта не е 100% ефективен – така че много лекари препоръчват използването на орални контрацептивни хапчета в допълнение към презервативите за увеличаване на защитата срещу нежелана бременност, както и ППБ.\nАко досега не сте използвали женски презерватив, прочетете внимателно инструкциите. Освен това ВИНАГИ проверявайте срока на годност и за признаци на повреда като малки дупки или разкъсвания.\nПреди да го използвате за първи път, упражнете поставянето на женския презерватив. Уверете се, че презервативът остава на място при поставяне.\nНе използвайте женски презерватив едновременно с мъжки презерватив, тъй като те могат да се слепват и да причинят триене, което води до скъсване на един или двата презерватива. Не използвайте повторно вътрешен или външен презерватив.


Other Lives | Author Симеон Патарозлиев - animeone | PHOTO FORUM\nСимеон Патарозлиев\tanimeone\nЕдно от най-популярните места за "фотография" в Исландия. Вече и в нашия форум са качени един куп снимки от там. Буквално има опашка от хора чакащи да снимат от едно и също място. С други думи - този кадър не е нещо ново, още по-малко нещо уникално.\nДоста мислих за него, както и за няколко други от пътуването ми из Исландия. В един момент даже бих казал, че изпаднах в лека депресия - мислех си, че съм си пропилял времето там да снимам такива места, когато има толкова много други прекрасни и все още незаснети. Мислех си, че фотографията в крайна сметка е медиум, чрез който човек може да сподели нещо лично, гледна точка. Какъв е смисълът всички да снимаме едно и също тогава?\nЕ, в крайна сметка, след толкова време, не мисля по различен начин и малко или много това беше урок за мен. А уроците са важно нещо :) С други думи въобще не съжалявам и определено се чувствах страхотно, бидейки свидетел на подобни моменти.\nВсе още може да видите изложбата ми от Исландия в кафе-галерията на Фотосинтезис - последна седмица й е. Както и да изглеждат снимките, там със сигурност изглеждат по-добре отколкото гледани на монитор ;)\nСнимки на animeone\n#Исландия #пътуване #Kirkjufell


Трагедия край бреговете на Турция - Новини от света | ФАКТИ.БГ\nШест деца се удавиха в Средиземно море\nПубликувана: 3 Юни, 2018 15:18\nДевет бежанци, включително шест деца, се удавиха край бреговете на Турция, след като лодката им потъна, предаде „Дейли Сабах“, позовавайки се на бреговата охрана.\nНа близо три морски мили от средиземноморския бряг на страната е бил подаден сигнал за потъваща лодка. Трагичният инцидент е станал близо до малък остров, намиращ се до вилаета Демре.\nТурската брегова охрана е изпратила кораби и хеликоптер към мястото, но вече е било късно. Намерени са били телата на шест деца, двама мъже и една жена. Един човек е в неизвестност, докато бреговата охрана все пак е спасила четирима души.\nБежанската криза в Европа е най-голямата от края на Втората световна война. В Турция живеят близо три милиона сирийски бежанци, избягали от гражданската война в Сирия, започнала през 2011 година.


Аденоми на хипофизата: Причини и симптоми - Здраве и Красота\nПовечето аденоми на хипофизата са доброкачествени и бавно растящи. Можете да ги разпознаете, защото те остават вътре в хипофизната жлеза или в нейните съседни тъкани.\nИзрастъците или тъй наречените аденоми на хипофизата са необикновени клетъчни израстъци в хипофизната жлеза. Те се прикрепят към хипоталамуса чрез възел от нерви и кръвоносни съдове.\nПовечето аденоми на хипофизата са доброкачествени и бързо растящи. Лекарите могат да ги разпознаят, защото остават или в жлезата, или в нейните съседни тъкани. Поради тази причина те не се разпространяват към другите части на тялото.\nНякои аденоми на хипофизата могат да накарат хипофизната жлеза да произвежда излишни хормони. Обаче, някои други карат жлезата да произвежда много малко хормони.\nВидове aденоми на хипофизата\nХормоните, произвеждани от хипофизната жлеза, регулират важните функции за вашето тяло. Тези функции имат общо с развитието, метаболизма, реакцията на стрес и функционирането на половите органи чрез щитовидната жлеза. Те също помагат на надбъбречните жлези, яйчниците и тестисите.\nХипофизната жлеза „живее“ в централната нервна система и регулира много основни функции на нашето тяло.\nПричините за съществуването на хипофизните аденоми са неизвестни. Обаче, някои от тях имат наследствени компоненти. Освен това, те са класифицирани според тяхната функция:\nФункционалните тумори са тези, които произвеждат твърде много хормони и следователно могат да причинят най-различни проблеми на тялото. Освен това, симптомите на това са различни в зависимост от засегнатия хормон.\nНефункционалните тумори не произвеждат хормони. Освен това, някои симптоми са директно свързани с техния растеж.\nАденоми на хипофизата: Какво ги причинява?\nОбикновено няма ясна причина за съществуването на тумори на хипофизната жлеза. Те често биват недиагностицирани, защото симптомите им са подобни на тези на другите болести, които са по-често срещани.\nОбаче, някои от болестите, свързани с необичайните хормонални нива са:\nСиндром на Кушинг: Тези хора страдат от натрупване на мазнини по тяхното лице, гръбнак и гръден кош. Обаче, те често губят килограми в ръцете и краката си.\nАкромегалия: Това болест, при която ръцете, краката и лицето са по-големи отколкото трябва.\nПоловите хормони в хипофизната жлеза засягат естрогена и тестостерона. Те могат да доведат до производство на мляко при жени, дори и да не са бременни или кърмящи. Те също могат да намалят либидото им.\nВижте също: 14 признаци и симптоми за проблеми с щитовидната жлеза\nФункционални аденоми на хипофизата: симптоми\nФункционалните аденоми могат да произвеждат хормонална промяна в тялото, в зависимост от местоположението на засегнатата хипофиза.\nСимптомите на функционалните аденоми зависят от конкретния хормон, произвеждан в излишък. Някои от тези хормони могат да са:\nАденоми на хипофизата: Пролактин\nПрекомерната стойност на този хормон предизвиква промени в менструалния цикъл, потичане на мляко без кърмене, импотентност при мъжете, главоболие и загуба на зрение.\nХормон кортикотропин (ACTH)\nИма симптоми като например качване на килограми, когато има твърде много от хормона кортикотропин. Също така, може да има бучка на тила на шията ви или виолетови петна по кожата ви, чупливост при костите ви или смяна на настроенията. Може да има също така и нередовен цикъл.\nПовишените нива на хормона на растежа може да предизвика симптоми като например прекомерен растеж на тялото или схванатост в ръцете и пръстите. Също така, може да има и болка в ставите и главоболия.\nВижте също: Окситоцинът ”хормонът на любовта” има тъмна страна, която трябва да познавате\nХормон, стимулиращ щитовидната жлеза (TSH)\nИзлишък на TSH ще доведе до симптоми като неравномерен пулс, треперене, сваляне на килограми, трудности при сън и изпотяване.\nСимптоми на нефункционалните аденоми\nТези видове тумори предизвикват усложнения поради растежа им, като не засягат никоя функционална зена. Те или прилагат напрежение върху хипофизната жлеза или просто я съсипват.\nХипофизните аденоми също пречат на хипофизната жлеза да секретира правилните нива на хормоните. Например, когато нивото на конкретен хормон е прекалено ниско, тогава жлезата или органа, контролиран от този хормон, няма да работи подобаващо.\nНай-често срещаните симптоми на една нефункционална аденома са:\nГлавоболие и загуба на зрение.\nЗагуба на телесното окосмяване.\nПо-редки или липса на менструален цикъл.\nПри мъжете може да има липса на окосмяване при лицето, импотентност.\nПо-бавен растеж и сексуално развитие при децата.\nЛечения за хипофизни аденоми\nКато цяло, има различни начини за лечение на хипофизни аденоми. Те включват или премахване на тумора, контролиране на растежа му и/или лекуване на нивата на хормона.\nКофеинът увеличава нивата на кортизол. Това е хормонът, който реагира при стрес и може да задейства напълняване в областта на корема.\nаденоми на хипофизатахипофизни аденоми


Ситуацията с COVID-19 в България е отчайваща, но си раздаваме медали. Това ми напомня на двама чешита в моя квартал, които след петата бира започваха да се потупват един друг и да си повтарят "Ти си голяма работа", "Не, ти си голяма работа"… та, накратко – COVID-19 си вилнее необезпокояван, а единствената разумна мярка беше ограничаването на присъственото обучение в училище – поздрави за министър Денков.\nДругата голяма новина, която вълнува всеки извън България (в родината тревогите да от друго естество, знаем, че COVID-19 у нас няма) е новият вариант на вируса – В.1.1.529. Интересно е, че няколко нови варианта тръгват от Южна Африка, струва си да се разбере какво там е по-различно от останалите райони. Със сигурност преустановяването на полети от районите на Африка е най-доброто решение, както и от Хонконг. Мутациите са много спрямо оригиналния вариант – 32, вече се проследява и произходът. Както беше отбелязано и в миналото, така и сега, има съмнение, че вирусът е възникнал от пациент с потиснат имунитет, в който вирусът не е изчистен навреме и е преминал през серия мутации. За това имаше статия още миналата година в NEJM – хората с потиснат имунитет са един вид инкубатор, в които вирусът търпи развитие. Новият вариант е открит в единични пациенти в Хонконг, Белгия, Израел и има данни, че започва да доминира в Ботсвана.\nПритеснителното е, че случаят в Белгия се е завърнал от Египет, което е много далеч от официалния регион на Африка, където вариантът е описан. Поради лошото проследяване на случаите в Африка подозирам, че този вариант е по-разпространен, отколкото си мислим. Крайно време е да помислим за обща европейска система за генетичен анализ на микроорганизмите – в отделните държави има подобни, но можем значително да ускорим процеса на проследяване на пандемиите, ако сме координирани и се правят представителни извадки за целия ЕС на летища, гари и други места. Добре е и данните да се обработват автоматично в общ регистър. Пандемиите са неизбежна част от живота, имахме 30 години спокойствие без големи пандемии, но всичко се мени.\nНека да изчакаме да проследим разпространението на този вариант без паника. Трябва да си представяме COVID-19 пандемията като едно море от много варианти, които имат различни характеристики, вероятно има и много краткосрочни варианти, което дори могат да "задушат" една вълна. Дотогава универсалните мерки като дистанция, маски и добро проветряване никога няма да ви предадат.\nПослепис: със сигурност СПИН би могло да е едно от обясненията за ЮАР. Това, което ми се иска, е да забравим, че всичко е далеч от нас и не ни засяга – всичко ни засяга, всички сме свързани като скачени съдове. Единствено пълна изолация би помогнала да се опазим от болести и инфекции. Това е вариант, но все ми се иска да мисля, че сме малко по-умни и имаме и алтернативни варианти. За съжаление не мисля, че на този етап България има реални механизми и разбиране да се справи с нови пандемични вълни, по-скоро надеждата ми е в ЕС.\n0 (0) Компанията "Бионтех" съобщи, че очаква до две седмици да разполага с повече данни, които да ѝ помогнат да установи дали разработената от нея съвместно с "Пфайзер" ваксина срещу коронавируса се нуждае от преработване заради открития в Южна Африка нов вариант на коронавируса, предаде Ройтерс. "Пфайзер" и "Бионтех" посочиха, […]\n7 причини да ви е горещо постоянно


Топла грижа за вас и през зимата.\nЗдравословна грижа за всички.\nНапълно готови да ви приемем\nпрез всеки сезон.\n7 дни Детокс ПРОМОЦИЯ\nПрекрасна природа наоколо\nКратко видео за програмата\nЗа интензивно лечение\n• Процедури на максимум\n• Индивидуално меню\n• Готварски курсове\n• Мотивиращи лекции\nза период от 5 дни\n• Изобилие от процедури\n• Лекарски консултации\nЗа период от 10 дни\nПодходящ за почивка\nТук ми направиха прекрасни билкови чайове. Специално за бронхита и дихателните пътища. Спрях да кашлям, преди кашлях постоянно. Лекарите ми казаха, че кашлицата ми е в следствие на алергия. Оказа се, че когато дойдох тук и бронхите се изчистиха, аз оздравях напълно.\nХраната е толкова вкусна, очаквах с нетърпение всяко хранене. Беше разнообразна, различни вкусове. Дори само гледайки към нея изглеждаше толкова апетитно. Определено ще ми липсва, като се прибера. Лекциите всички бяха интересни, на различни теми. Чувствам се много по-отпочинала.\nЧиста вода, свеж въздух, здравословна и много вкусна храна. Това място е просто прекрасно. Потопихме се в атмосфера, която ни дава здраве и радост.Нашето семейство горещо препоръчва това невероятно място. Център за здраве е уникален по много начини.


Мащеха изтезава и убива доведената си дъщеря инвалид – Криминални Досиета\nМащеха изтезава и убива доведената си дъщеря инвалид\n23.02.2011 07.02.2019 Силвия\nВ САЩ бяха повдигнати обвинения в тежко престъпление срещу жителката на щата Северна Каролина Илайза Бейкър. Властната жена, сменила седем съпрузи, е заподозряна в убийството и разчленяването на своята малолетна доведена дъщеря. Смята се, че мащехата постоянно е издевателствала над детето-инвалид – момиченцето било глухо, с един крак и болно от рак.\nПо време на следствието 42-годишната Илайза Бейкър от град Хикори се опитала да прехвърли част от вината върху своя съпруг Адам. Тя заявила, че именно той е разчленил тялото на убитото дете. Но следователите смятат тази версия за неубедителна.\nИлайза е втора майка на 10-годишната Захра, която изчезнала от дома на родителите си в Хикори през октомври 2010 година. Изчезването на момичето предизвиква голям отзвук и властите организирали мащабно издирване. Прокурорите съобщават, че Бейкър е изпратила фалшива бележка за откуп докато траело търсенето на момиченцето. Сега Бейкър е уличена освен в убийство и в опит за объркване на разследването.\nПрез ноември властите откриват разчлененото и обезглавено тяло на Захра, като останките й били скрити на различни места. Съдебномедицинските ескперти установили, че момичето е било убито цели две седмици преди мащехата да съобщи за изчезването му.\nВ хода на разследването е установено, че приемната родителка редовно е издевателствала над момичето инвалид, което на пет годинки се лишило от левия си крак, а освен това било болно от рак. В резултат на онкологичното заболяване Захра загубила и слуха си.\nОбвиняемата Илайза Бейкър е сключвала брак цели седем пъти. С последния свой избраник – австралиецът Адам Бейкър – тя се запознала в интернет по време на онлайн игра. След известно време Адам се преместил в Щатите и се оженил за нея. Но Илайза все още нямала развод с предишния си съпруг и сега към обвиненията й е прибавено и незаконно сключване на брак.\nПо думите на Адам Бейкър, неговата невеста моментално му се “качила на главата” – тя се държала жестоко с него и всячески го манипулирала. За убийството на Захра мащехата избрала време, когато Адам бил на работа.\nСъпругът й разказва, че е работил по цял ден и късно се прибирал у дома. Така че, всъщност, напоследък изобщо не бил виждал дъщеря си. Илайза му казвала, че вече е сложила Захра да спи. Адам влизал в стаята й, виждал в леглото нещо, приличащо на заспало момиче, и се успокоявал. Така престъпницата успявала да мами мъжа си в продължение на две седмици след убийството.\nИзточник: cnn.com, nydailynews.com\nинвалид мащеха разчленяване на трупове Северна Каролина убийство на дете\nKolko bolen trqbva da si,za da napravi6 tova?\nпоредния случай, в който това е единственото възможно бъдеще за подобно същество. нищо не може да оправдае тая …. дори не знам как да я нарека… Но все пак щшо за живот е с един крак, постоянни операции и лечения, че и глухота?\nSvastica – това може да се окаже последният ти коментар! – Админ\nНе си прав,преди много години в службата имахме сляпо момиче,което беше много по-читаво и отговорно от 80% от служителите.Никога не се отказваше,и не отказваше помощ на никого.\nЗа нас е удоволствие! 🌹виж още\navangard - Ангарския маниак: Михаил Попков\nСтрахотна статия, благодаря!виж още\nПламена - Случаят „Дятлов“: Eдна история на ужаси без край\nНа две кила водка и на мен ще ми се видят летящи сфери.. Не виждам мистерията при наличието на…виж още\nСтарозагорец - Случаят „Дятлов“: Eдна история на ужаси без край\nГ-н Гергов, поздравления за статия. Тръпки ме побиха, докато четях как са открити жертвите.виж още\nРоси - Случаят „Дятлов“: Eдна история на ужаси без край\nБлагодаря за статията, прочетох я на един дъх :) Отлично структурирана , " гладка" без забележка. Знам, че това…виж още\nсериен убиец изнасилване убийство на дете Русия канибал отвличане педофил изнасилвач сексуален садист филм по истински случай убиец на проститутки канибализъм удушвач Англия убийство Партньори Калифорния Млади убийци некрофилия убиец на деца Мафията ФБР съдебен процес Лондон Москва Австралия майка мъчения Тексас изтезания Серийни убийци сатанински култ Ню Йорк Украйна Великобритания чук разчленяване на трупове масово убийство Масови убийства Флорида обезглавяване Франция майка убива децата си Черна вдовица деца убийци гей Япония хомосексуалист видео маниак Чикаго затворена в мазе Канибали убиец на гейове Лос Анджелис изнасилвачи вампир жена убийца затвор изчезване Сан Франциско религиозна секта гангстер организирана престъпност Шотландия Синдром на Мюнхаузен серийна отровителка отровител Исторически убийци Джак Изкормвача Джони Деп Аржентина човешки жертвоприношения екзекуция сатанист Андрей Чикатило религиозен култ бягство от затвора фетиш летална инжекция черна магия Фейсбук бебе самоубийство Втора световна война семейство терорист бомбени атентати дж. едгар хувър ангел на смъртта Холокост неразрешено убийство Австрия наркотици лекар убиец Канада смъртна присъда сатанински ритуали психопат Сексуални садисти